Die verwikkelinge rondom Eugene se moord en die daaropvolgende ondersoeke deur die Polisie en die Valke asook die hofsaak begin vir my al meer na 'n komplot lyk. Ek lig 'n paar feite uit:
Die heel eerste berig in die media was dat die verdagtes onderskeidelik 16 en 25 jaar oud is, Sondag 4 April word berig dat hulle 15 en 25 is. Vir die aanklaer raak dit skielik maklik omdat die saak agter geslote deure gaan plaasvind.
Die verdagtes het self die Polisie gebel en gese hulle het Terre'Blanche vermoor, oor 'n loongeskil. Later wend die oudste verdagte hom tot die "seks" verweer.
Daar is klagtes deur die Polisie dat die misdaad toneel deur noodhulppersoneel en ander mense beskadig is. Is dit dan nie die Polisie(wat eerste op die toneel was) se plig om die toneel te beskerm nie?
Die poging deur die verdagtes om Terre'Blanche aan die brand te steek het misluk, hoekom sou hulle hom wou verbrand? Dit is nie normale praktyk by plaasaanvalle nie.
Die enigste foto in die media was die bebloede bed, sonder 'n matras, later is daar 'n foto waar Terre'Blanche op die matras op die grond le met die brandwonde aan sy buik duidelik sigbaar. Hierdie foto word egter nie deur die media publiseer nie. Andre Visagie het self die matrasie uit die huis verwyder, Hoekom? Hoe kan die Polisie dit toelaat?